Mødedato: 10/9/2018 12:00:00 PM
Forretningsorden 5 stk. 2.
at Børne- og Familieudvalget godkender dagsorden.
Niels Heebøll
Nyt fra Skole- og Dagtilbudschefen:
- Samarbejdsaftale CKU med Mariagerfjord (bilag)
- Status profilskoler/profilinstitutioner (bilag)
- Deltagelse i partnerskabsmøde (bilag)
- Naturfriskolen i Strandby
- Ansøgningen om tilskud til projektet sociale indsatser i dagtilbud er imødekommet
Nyt fra Familiechefen:
Projektansøgning plejefamilieområdet
Nyt fra Direktøren:
Årshjul Børne- og Familieudvalget
Orientering om fødselstal pr. 24. september 2018
Orientering om fødselstal pr. 26. september 2018
Fødselstal.pdf
Børnetal.pdf
Årshjul 2018 Børne- og Familieudvalget.xlsx
Status på profiler - Skole og dagtilbud.docx
Samarbejdsaftale Mariagerfjord og Vesthimmerland 2012 - underskrevet.pdf
Program KL.pdf
Kommunestande på midtvejsseminaret.pdf
Minibudgetopfølgning pr. 31. august 2018
Budgetopfølgning på Børne- og Familieudvalgets område pr. 31. august 2018. Der vedlægges udtræk med bemærkninger.
Skole- og Dagtilbudsafdelingen 31.08.18
Status anlægsprojekter under Børne- og Familieudvalget
Orientering om status på anlægsprojekter under Børne- og Familieudvalget.
Ny læsepolitik og ordblindepolitik
I 2022planen for skoler og dagtilbud er det besluttet, at der er basis for en målrettet faglig indsats i læsning. Denne indsats skal beskrives i en læsepolitik og handleplan, en ordblindepolitik og handleplan og en revideret testplan.
Der er efterfølgende nedsat en styregruppe og en arbejdsgruppe. Arbejdsgruppen har udarbejdet et udkast til de to politikker, handleplaner og revideret testplan, og dette er efterfølgende blevet kvalificeret i styregruppen d. 11. september 2018. Konsulenterne Gitte Petersen og Karen Kjeldal, deltager under punktet.
Formålet med læsepolitikken og ordblindepolitikken er at hæve niveauet således, at alle skoler i 2022 har mindst 80 % gode læsere i nationale test på 50 % af de målte årgange. Alle skoler skal i 2022 have forbedret deres karaktergennemsnit i forhold til 2015/16, og ingen skoler må score under deres socioøkonomiske indeks.
Læsepolitikken er en overordnet ramme, der beskriver et fælles tankesæt for, hvad læsning er, og hvilke overordnede komponenter læsning består af. Efterfølgende beskrives en række fokusområder - øget og målrettet fokus på de fem nøglekompetencer i læsning i læseundervisningen / øget fokus på den daglige læsning, så eleverne lærer fag gennem sprog – og sprog gennem fag / alle elevers læseudvikling følges tæt / øget indsats for elever i læsevanskeligheder – herunder ordblindhed og endelig forældreinddragelse.
Ordblindepolitikken er en overordnet ramme, der beskriver en fælles forståelse af læsevanskeligheder, herunder ordblindhed, og en procedure for identifikation og indsats.
Testplanen beskriver en ramme for læse- og stavetestning på skolerne.
Det fælles tankesæt og fokusområderne udmøntes i en kommunal handleplan, der indeholder kompetenceløft af personale, plan for vidensdeling i læsevejledernetværk og it-instruktørnetværk og en plan vedrørende implementering og forankring.
at Børne- og Familieudvalget sender læsepolitik, ordblindepolitik og handleplaner i høring frem til og med den 8. november 2018.
at Børne- og Familieudvalget endeligt vedtager læsepolitik, ordblindepolitik og handleplaner på mødet den 28. november 2018
Handleplan.pdf
Videns- og idekatalog til læsepolitik.pdf
Testplan.pdf
Ordblindepolitik og handleplan.pdf
Læsepolitik.pdf
I 2022planen for skoler og dagtilbud er det besluttet, at der skal iværksættes en målrettet faglig indsats i matematik. Denne indsats skal beskrives i en matematikpolitik og en handleplan.
Der er efterfølgende blevet nedsat en styregruppe og en arbejdsgruppe. Arbejdsgruppen har udarbejdet et udkast til politik og handleplan, og dette udkast er efterfølgende blevet kvalificeret i styregruppen og på kontraktholdermøde d. 29. august 2018. Konsulenterne Gitte Petersen og Karen Kjeldal, deltager under punktet.
Formålet med matematikpolitikken og handleplanen er at hæve niveauet således, at alle skoler i 2022 har mindst 80 % dygtige matematikere i nationale test på 50 % af de målte årgange. Alle skoler skal i 2022 have forbedret deres karaktergennemsnit i forhold til 2015/16, og ingen skoler må score under deres socioøkonomiske indeks.
Matematikpolitikken er en overordnet ramme, der beskriver et fælles tankesæt, hvor matematik er en sprogbaseret proces. Eleven bevæger sig gradvist fra talesprog til matematikkens fagsprog. Efterfølgende beskrives nogle fokusområder - matematisk opmærksomhed før skolestart / forældreinddragelse / eksperimenterende og undersøgende arbejdsformer, der tager udgangspunkt i åbne opgaver og meningsgivende problemstillinger / bevidsthed om vejen fra færdighed til forståelse til kompetence / elever med særlige behov.
Det fælles tankesæt og fokusområderne udmøntes i en kommunal handleplan, der indeholder kompetenceløft af personale, en plan for, hvordan der videndeles om matematik, en test- og evalueringsplan og en plan vedrørende implementering og forankring.
- at Børne- og Familieudvalget sender matematikpolitik og handleplan i høring frem til og med den 8. november 2018.
- at Børne- og Familieudvalget endeligt vedtager matematikpolitik og handleplan på mødet den 28. november 2018.
Matematikpolitik 2018-2022.pdf
Handleplan matematikindsats 2018-2022.pdf
Endelig godkendelse af feriekalender
Elevernes sommerferie begynder altid den sidste lørdag i juni, således at fredagen før bliver sidste skoledag (jf. folkeskolelovens 14a, stk. 2). Bortset fra sommerferiens begyndelsestidspunkt og reglerne for elevernes timetal er det overladt til lokal afgørelse hvor mange skoledage, der skal være på et skoleår, og hvornår og hvilke ferier og fridage, der skal være. Skoleårets længde og dermed antallet af skoledage fastsættes af kommunalbestyrelsen (jf. folkeskolelovens § 40 stk. 2, nr. 5.). I Vesthimmerlands Kommune er det besluttet, at der er 200 skoledage.
Administrationen har udarbejdet forslag til ferieplan for Vesthimmerlands Kommunes skolevæsen for skoleåret 2019-2020. Forslaget er vedhæftet som bilag. Der er 200 skoledage i forslaget. Forinden endelig vedtagelse høres skolebestyrelserne med frist den 1. oktober 2018. Høringssvarene fremlægges Børne- og Familieudvalget den 9. oktober, hvorefter endelig ferieplan udsendes til skolerne.
Ferieplanen har været sendt i høring, og der er indkommet ændringsforslag fra Østermarkskolen, Ullits Skole, Bestyrelsen UNGvesthimmerland og Vestermarkskolen. Østermarkskolen ønsker at Grundlovsdag er en fridag, og at der er juleferie fra den 21. december 2019 til og med den 2. januar 2020. Ullits Skole ønsker at afkorte juleferien, og at Grundlovsdag er en fridag. UNGvesthimmerland ønsker, at Grundlovsdag er en fridag. Vestermarkskolen ønsker, at Grundlovsdag er en halv skoledag (eller ¾ skoledag). Dvs. at den tæller som en skoledag, men at alle har fri klokken 12.00. Toppedalskolen ønsker en langsigtet beslutning ang. Grundlovsdag. Aalestrup Skole, Løgstør Skole og Vester Hornum Skole har ingen bemærkninger til ferieplanen.
Forvaltningen anbefaler, at forslaget fra Østermarkskolen følges, således at Grundlovsdag gøres til en feriedag og juleferien afkortes. Er Grundlovsdag en arbejdsdag vil det medføre tillæg til pædagogerne, der skal på arbejde denne dag, ligesom der kan være problemer med skolebuskørsel.
Forvaltningen anbefaler, at der etableres koordineret feriepasning i SFO, LBO, daginstitutioner og dagplejen på Grundlovsdag. I sagsfremstillingen den 14. august 2018 var den 24. december glemt under den koordinerede feriepasning. Det vil sige, at der i 2019 foreslås koordineret feriepasning:
Juleferiens hverdage den 24., 27., 30., og 31. december 2019.
Kr. Himmelfartsferie: Fredag den 22. maj 2020.
Sommerferie i uge 29 og 30 fra den 13. juli til den 24. juli 2020.
I ovennævnte perioder vil der være mulighed for pasning i enkelte centralt placerede institutioner. Undtaget herfra er Vestermarkskolen, der selv sørger for pasning.
at Grundlovsdag gøres til en skolefridag, og at juleferien bliver fra lørdag den 21. december 2019 til og med torsdag den 2. januar 2020.
at Grundlovsdag og den 24. december bliver omfattet af den koordinerede feriepasning
Høringssvar Toppedalskolen.docx
Høringssvar UNGvesthimmerland.docx
Høringssvar Ullits Skole.docx
Høringssvar Løgstør Skole.docx
Forslag til ferieplan 2019-2020.docx
Høringssvar Aalestrup Skole.docx
Høringssvar Østermarkskolen.pdf
Høringssvar Vestermarkskolen.docx
Høringssvar Vester Hornum Skole.docx
Tilsynsrapport - anmeldte tilsyn dagtilbud
Tilsynsrapporten er udarbejdet i henhold til ny ramme for tilsynet, vedtaget den 14. august 2018 og offentliggjort på www.vesthimmerland.dk. Baggrunden for udarbejdelse af en tilsynsrapport for de kommunale dagtilbud skal ses som led i kommunalbestyrelsens forpligtelse til at sikre og udvikle kvaliteten på dagtilbudsområdet, dels generelt for alle dagtilbud i kommunen og dels som et led i udviklingen af de enkelte dagtilbud i kommunen.
Skole- og dagtilbudsafdelingen har udarbejdet en tilsynsrapport fælles for syv kommunale børnehaver, fem kommunale aldersintegrerede institutioner samt den kommunale dagpleje. Tilsynsrapporten er udarbejdet på baggrund af tretten anmeldte tilsyn der er ført i perioden fra april til august 2018. Tilsynet er ført i henhold til ny ramme for tilsyn i Vesthimmerlands Kommune, som blev vedtaget den 14. august 2018. Tilsynene har således også været en afprøvning af det nye tilsynsmateriale.
Der har i tilsynet været særlig fokus på børnenes trivsel, sprog og motorik.
Fra 2019 vil der blive ført tilsyn med alle dagtilbud med kommunale finansiering indenfor samme tidsrum – ca. 3 måneder. Alle anmeldte tilsyn afrapporteres til udvalget i oktober måned. Tilsynsrapporterne offentliggøres på www.vesthimmerland.dk
På baggrund af tilsynsmaterialet kan man udlede, at læringsmiljøet har en god kvalitet, idet der generelt arbejdes på et højt fagligt niveau i alle tretten dagtilbud. Kompetencehjulet viser, at der også er en fin resultatkvalitet, da børnene generelt har alderssvarende kompetencer på fem ud af de seks læreplanstemaer. Der er en tendens til at dagtilbuddene ligger lidt under, hvad man gennemsnitligt kan forvente af en 4 årig på læreplanstemaet Kultur, æstetik og fællesskab, vedrørende musik, sang og billedsprog. Det er dog en national tendens. Det er et fokuspunkt i de institutioner, der ligger under gennemsnit.
Børnenes trivsel
Langt de fleste dagtilbud har et fælles redskab og dermed et fælles sprog for børnenes trivsel, men det vurderes meget forskelligt fra dagtilbud til dagtilbud og nogle steder på et utydeligt fælles sprog. Børnenes trivsel vurderes min. 1-2 gange om året, de fleste steder 2 eller flere gange om året. For at sikre, at der arbejdes systematisk 3-4 gange om året og med et tydeligt og fælles sprog for trivsel, anbefales det, at proceduren kvalificeres. Der er således, på initiativ af både dagtilbud og forvaltning, igangsat et projekt, hvor tre dagtilbud og dagplejen afprøver trivselsvurderingsredskabet TOPI.
Det er meget forskelligt hvordan og med hvilket redskab, der gennemføres sprogvurderinger på børn i alderen omkring tre år i de tretten dagtilbud. For at sikre, at der leves op til lovens krav, samt sikre gennemsigtighed på et centralt element i dagtilbuddene, er der i oplæg til Kvalitetsstrategi for dokumentation og evaluering lagt op til, at dagplejen og vuggestuen fremadrettet udfylder et kompetencehjul på et barn, når det er mellem 2,6 – 2,8 år, hvis der er bekymring for barnets udvikling, og daginstitutioner og LBO' udarbejder et kompetencehjul vedrørende sprog, sociale- og personlig kompetencer og motorik på alle børn i alderen 3,3 - 3,5 år.
Der er generelt et potentiale for udvikling i forhold til at anvende teknologi i det pædagogiske arbejde. Medarbejderne er dog interesseret i at sætte fokus på området. Der er ønske om kurser og vejledning til personalet. Forvaltningen stiller sig til rådighed og har et projekt i gang, hvor alle institutioner på skift har digitale legekasser til afprøvning. Daglejen har haft stor succes med et digitaliseringsprojekt/kursusforløb for dagplejerne. Der vil med den fælles it-strategi for både skole og dagtilbud blive sat ekstra fokus herpå. It-strategien fremlægges til marts 2019.
Ca. 3 % af børnene blev skoleudsat i forhold til skoleåret 2018/2019. Dagtilbuddene arbejder på mange forskellige måder med skoleudsættelser og vurderer skoleudsættelse ved hjælp af forskellige redskaber. For at kvalificere skoleudsættelsesprocessen, er der nedsat en arbejdsgruppe. Kvalificeringen skal sikre, en skoleudsættelsesproces, der er mere systematisk, ensartet og begrundet i barnets udvikling.
Der er i Vesthimmerlands Kommune et 80/20 princip som betyder, at minimum 80 % af personalet skal være uddannet pædagog opgjort på timer. Ledelsens timer er inkluderet. Dette princip skal afspejle sig i den daglige personalesammensætning. På tilsynstidspunktet var personalesammensætningen 75/25. Der er generel opmærksomhed på at ansætte pædagoger ved fremtidige ansættelser.
Der er stor forskel på hvor meget Kompetencehjulet inddrages i det pædagogiske arbejde i daginstitutionerne, men det er et fokuspunkt i alle dagtilbud. Der er generelt stor interesse for det og for at få mere viden og inspiration til, hvordan hjulet kan bruges og inddrages i det daglige pædagogiske arbejde og i samarbejde med forældrene. For at understøtte dagtilbuddene i få kompetencehjulet implementeret er der fra forvaltningens side iværksat kursus for superbrugerne i kompetencehjulets SMART-modul, og der er med kvalitetsstrategien opsat minimumsmål for anvendelsen af kompetencehjulet.
Dagtilbudslovens § 5. Kommunalbestyrelsen skal føre tilsyn med indholdet af tilbuddene efter dagtilbudsloven og den måde, hvorpå opgaverne udføres, herunder at de mål og rammer, der er fastsat efter § 3, efterleves.
Tilsynsrapporten har ingen økonomiske konsekvenser for udvalget.
- at tilsynsrapporten tages til efterretning.
- at der arbejdes videre med de skitserede indsatsområder.
Fælles tilsynsrapport 2018 - Tilsynsmateriale - vuggestuer og børnehaver.docx
Praksisfaglighed i folkeskolen
Et bredt flertal af Folketingets partier (Regeringen: Venstre, Liberal Alliance, Det Konservative Folkeparti og resten af folkeskoleforligskredsen: Socialdemokratiet, Dansk Folkeparti, Radikale Venstre og Socialistisk Folkeparti) er den 12. juni 2018 blevet enige om en aftale, som skal styrke praksisfaglighed i folkeskolen. Aftalen er endnu ikke blevet lovbehandlet og vedtaget i folketinget. Det betyder, at partierne vil styrke de praktiske og musiske fag i de ældste klasser i folkeskolen. Aftalen gør det blandt andet obligatorisk i udskolingen at have et praktisk/musisk valgfag, som kan afsluttes med en prøve.
Praksisfaglighed handler ikke kun om at kunne bruge hammer og vinkelsliber. Det handler om at være opfindsom og kreativ og at kunne omsætte metoder og teorier til konkrete produkter.
Aftalen vedrørende praksisfaglighed i folkeskolen indeholder 5 indsatser:
1. Obligatorisk toårigt praktisk/musisk valgfag i 7.-8. klasse
2. Prøve i praktisk/musisk valgfag
3. Styrket praksisfaglighed i den obligatoriske projektopgave i 8. klasse
4. At give alle elever ret til erhvervspraktik
5. Udviklingsprojekt Praksisfaglighed i skolen
Det første 4 initiativer ventes at træde i kraft fra skoleåret 2019/2020, det betyder, at prøverne i de praktiske/musiske valgfag første gang vil kunne afholdes i sommeren 2021. Det femte initiativ om et nyt udviklingsprojekt om praksisfaglighed i skolen kan gennemføres i skoleåret 2018/2019 og 2019/2020.
Det gøres obligatorisk for alle elever at vælge mindst et toårigt praktisk/musisk valgfag i 7. klasse. Eleverne skal tilbydes håndværk og design. Derudover kan eleverne tilbydes et eller flere af følgende fag: billedkunst, madkundskab eller musik. Eleverne skal tage mindst et af de ovenstående fire praktiske/musiske valgfag i 7.-8. klasse. Disse valgfag vil fremover være toårige.
Timerne skal hentes indenfor rammerne af elevernes eksisterende skoledag. Skolerne skal fortsat tilbyde valgfag i mindst 120 undervisningstimer årligt, svarende til to valgfag (2X60 timer). Det praktiske/musiske valgfag skal kunne afsluttes med en prøve.
Aftalepartierne ønsker, at folkeskolerne og erhvervsskolerne får mulighed for at have et mere forpligtende samarbejde. Aftalepartierne er derfor enige om, at regeringen skal undersøge mulighederne for, at erhvervsskolerne faciliteter og undervisere i højere grad kan anvendes i undervisningen i praksisfaglige fag, forløb og aktiviteter i folkeskolen.
Aftalepartierne er enige om, at det praktiske/musiske valgfag, som eleverne vælger, skal kunne afsluttes med en praktisk/musisk prøve i 8. klasse. Det er den enkelte kommune, der beslutter, om der afholdes prøve i det praktiske/musiske valgfag.
Aftalepartierne er enige om, at den konkrete udmøntning betyder, at det er kommunerne, der træffer beslutning om, hvorvidt prøven anvendes på en eller flere af kommunens skoler. Prøven er obligatorisk for eleverne, hvis den enkelte kommune beslutter det.
Forvaltningen har spurgt ledelsen på skolerne i forhold til obligatorisk prøve. Ønsket herfra er, at beslutningen delegeres til den enkelte skole.
at den enkelte skole selv beslutter, om eleverne skal til prøve i faget.
Praksisfaglighed i Folkeskolen.docx
Børnekapacitet – genoptagelse af sag efter høring
Børne- og Familieudvalget havde den 10. april en temadrøftelse om den kommunale dagpleje. Udvalget besluttede at drøfte det videre på introseminaret i maj og derefter genoptage punktet.
På mødet den 6. juni besluttede Børne- og Familieudvalget, at forvaltningen skulle gå i dialog med dagtilbudslederne i Aalestrup, Aars og lederen af den kommunale dagpleje i forhold til kapacitetsproblemer i de to bysamfund. Samtidig besluttede udvalget, at forvaltningen skulle iværksætte en proces omkring udvidelse af Aalestrup Børnehus.
Forvaltningen har været i dialog med Aalestrup Børnehus, dagtilbudslederne i Aars og lederen af den kommunale dagpleje (referaterne vedlagt som bilag).
Konklusionen på disse møder er,
Kapaciteten i 3-5års alderen i Aars er på årsbasis dækket, men i forårsmånederne er der brug for merindskrivning for at dække behovet. Kapaciteten er nedsat med 15 pladser efter ibrugtagningen af Lille Madsens Hus, hvilket øger presset.
Der har været rekrutteringsudfordringer på dagplejeområdet i Aars, hvilket er afhjulpet med opnormering af vuggestuepladserne i Lille Madsens Hus og Markvænget. Behovet for vuggestuepladser er stigende, og der er ca. 15 børn på venteliste det næste år. Det er forvaltningens vurdering, at der er brug for flere vuggestuepladser så hurtigt som muligt. Disse kan etableres i Dagplejens Hus uden væsentlige økonomiske udgifter, da huset og haven er indrettet til aldersgruppen. Ledelsesmæssigt placeres vuggestuen under Børnehaven Troldehøj. Dagplejens ledelse undersøger andre muligheder for at afvikle legestue mm. i Aars by.
Denne løsning giver mulighed for at bruge det næste halve år til en inddragende proces med henblik på politisk stillingtagen til en permanent løsning i Aars by. Skal der bygges nyt, skal der bygges til en eller flere af de eksisterende institutioner eller noget helt tredje.
Aalestrup er kapaciteten i Aalestrup Børnehus presset på såvel vuggestuedelen og børnehavedelen. I Aalestrup har der ligeledes været rekrutteringsvanskeligheder på dagplejeområdet, så vuggestuen har været opnormeret fra 13 til 16 pladser. Aktuelt er der 14 børn i Vuggestuen.
Det er forvaltningens vurdering, at 20 vuggestuepladser vil være optimalt i forhold til en mere permanent kapacitet. Dette kan etableres indenfor de nuværende rammer ved at nedlægge Minigruppen pr. 31. juli 2019.
Af de 6 børn, der er indskrevet i Minigruppen, vil de 3 overgå til skole pr. 1. august, mens der i samarbejde med forældrene findes løsninger for de resterende 3 børn.
Den mellemliggende periode skal bruges til at drøfte og beslutte, om Minigruppen skal flyttes til en anden del af kommunen (vi har i forvejen en Minigruppe i Aars), eller om børnene skal blive i deres institution med støtte svarende til 12½ time om ugen pr. barn.
Det er forvaltningens vurdering, at talmaterialet for børnehavedelen i Aalestrup begrunder et behov for tilbygning af et grupperum mere. En tilbygning er af Ejendomscentret vurderet til et byggeforløb på 10 måneder fra opstart til ibrugtagning.
Byggeprocessen anbefales op startet 1. september 2019 med forventet ibrugtagning 1. februar 2020. Byggeriet er anslået til 2.000.000 + 10 % til uforudsete udgifter. Med den skitserede tidsplan kan dette indeholdes indenfor masterplanmidlerne under forudsætning af, at der ikke kommer AT påbud i 2019 og 2020. Alternativ kan der afsættes 2.200.000 kr. i forbindelse med budget 2019.
Kapacitetsudfordringen på børnehaveområdet løses i 2019 ved at oprette
MiniSFO fra 1. maj, som et obligatorisk tilbud. I 2019 medfølger en kendt pædagog fra Aalestrup Børnehus. Derefter vurderes, om det skal være en permanent løsning.
I byen er der også en privat institution, så der vil være en mindre usikkerhed om, hvor børnene bliver passet.
Forvaltningen har i lyset af sidste års driftsudfordringer i den Kommunale Dagpleje, hvor belastningsgraden sluttede på 3,56 og et underskud på 1.147.017 kr., drøftet mulige løsninger med lederen af dagplejen. Driften er i 2018 klart forbedret via meget effektiv styring, således at belastningsgraden pr. august er på de budgetterede 3,75. En forudsætning herfor er, at der sker nødvendige tilpasninger, der hvor børnetallet ikke modsvarer antallet af dagplejere. Budgettet forventes at holde i år, men det er usikkert, om der kan afdrages på det overførte underskud.
Dagplejen er udfordret af rekrutteringsvanskeligheder i nogle områder af kommunen, og der vil indenfor en årrække være afgang af et anseeligt antal dagplejere grundet alder. Det er forvaltningens vurdering, at der fremadrettet skal oprettes vuggestuer i alle skoledistrikter, således at der bliver en reel valgmulighed for forældrene. Forvaltningen vurderer, at dette kan ske via dialog og naturlig afgang.
Forvaltningen anbefaler, at det undersøges om gæsteplejeopgaven kan løftes i de landsbyordninger, der har vuggestue. Især i de mindre bysamfund kan der være længere kørsel i forbindelse med gæstedagpleje.
Sagen afgøres i Børne- og Familieudvalget
1. Afhænger af fremtidige beslutninger.
Nedenstående indstillinger sendes i høring i Dagplejens og de berørte institutioners/skolers bestyrelser med høringsfrist den 21. september kl. 12.00. Sagen genoptages til beslutning på Børne- og Familieudvalgets møde den 9. oktober.
1.1. Minigruppen nedlægges i Børnehuset pr. 31. juli 2019.
1.2. Der etableres obligatorisk MiniSFO 1. maj 2019 for skolegruppen fra Aalestrup Børnehus.
1.2.1. Byggeriet af et ekstra grupperum til Aalestrup Børnehus op startes 1. september 2019 finansieret af Masterplanpengene
1.2.2. Byggeriet af et ekstra grupperum til Aalestrup Børnehus op startes 1. september 2019 finansieret af ekstra midler på anlægsbudgettet for 2019.
2.1. Dagplejens Hus inddrages pr. 1. november 2018 til vuggestue med op til 20 børn. Drift og ledelse varetages af Børnehaven Troldehøj.
2.2. Der igangsættes en inddragende proces i forhold til en permanent løsning i Aars by.
3.1. Der arbejdes henimod oprettelse af Vuggestue i alle skoledistrikter.
3.2. Det undersøges om Landsbyordninger med vuggestue kan løfte gæsteplejeopgaven
Beslutning i Børne- og Familieudvalget den 4. september 2018
Fraværende: Lars Andresen, Signe Nøhr
Administrationens indstilling anbefales godkendt med bemærkning om, at byggeriet af et ekstra grupperum til Aalestrup Børnehus forsøges finansieret på budget 2019
Genoptagelse af sagen efter endt høring
I budgetforliget er der afsat 2.2 millioner kroner til bygning af ekstra grupperum til Aalestrup Børnehus. Hvis dette endeligt vedtages vil det være muligt at planlægge, op starte og færdiggøre byggeriet i 2019.
Der er modtaget høringssvar fra alle høringsberettigede parter med undtagelse af to dagtilbud. Der er lavet et samlet oversigtsark med høringssvarene til hvert område samtidig med, at hvert enkelt høringssvar er vedhæftet i fuldt omfang.
Aalestrup Børnehus' MED og Bestyrelse ønsker at bevare Minigruppen, da et sådan tilbud i en almen børnehave giver børn med særlige behov en mulighed for et skærmet socialpædagogisk tilbud – og samtidig mulighed for at spejle sig i børn fra almene børnehavestuer, når de er parate til det.
En anden vigtig begrundelse ved at have et differenceret tilbud er, at man lever op til nærhedsprincippet og mindstindgrebsprincippet, så færrest mulige børn skal fragtes væk fra deres nærmiljø.
Aalestrup Skoles MED og Bestyrelse udtrykker bekymring omkring det forhold, at der nu fremadrettet ikke er et tilbud for børn med særlige behov i den sydlige del af kommunen.
Forvaltningen fastholder anbefalingen om at nedlægge Minigruppen, da det ses som en del af den samlede pakke for at skabe mulighed for en øget vuggestuekapacitet og øget børnehavekapacitet.
Aalestrup Børnehus' MED og Bestyrelse er positive overfor forslaget, men foreslår at det sker fra 1. april, da børnene derved får en fair mulighed for at lande og etablere sig i de nye rammer, inden der bliver ferietid.
Aalestrup Skoles MED og Bestyrelse er positive overfor forslaget, og ser det gerne som en obligatorisk ordning også efter 2019. Skolen gør opmærksom på, at der kan opstå kapacitetsudfordringer grundet forventet ombygning, men at det kan løses.
Forvaltningen anbefaler, at der etableres obligatorisk MiniSFO på Aalestrup Skole fra 1. april 2019, og at forvaltningen går i dialog med skolens ledelse om de fysiske forhold.
Aalestrup Børnehus' MED og Bestyrelse og Aalestrup Skoles MED og Bestyrelse er positive overfor forslaget. Børnehuset har andre forslag til ombygningen end et grupperum.
Dagplejens bestyrelse finder det fornuftigt at balancen mellem dagpleje og vuggestue justeres. Bestyrelsen peger på, at vuggestuens merpris for forældrene er for lav.
Forvaltningen anbefaler, at der under forudsætning af Byrådets godkendelse af budgetforliget op startes en dialog med Børnehusets ledelse, medarbejdere og bestyrelse om tilbygning til Aalestrup Børnehus, således at der bliver kapacitet til 20 vuggestuebørn og 108 børnehavebørn.
Dagtilbuddene er overvejende positive overfor løsningen. Der peges på, at det har været dejligt at blive medinddraget i løsningen, og at der ikke kan peges på en bedre løsning. Troldehøjens MED og Bestyrelse peger på en række forhold, der skal drøftes/løses.
Dagplejens MED og Bestyrelse er imod forslaget, og de foreslår i stedet, at vuggestuen etableres i Troldehøjens nuværende fysiske rammer, og at der etableres en udegruppe / skov gruppe, som tager ud af huset hver dag.
Forvaltningen anbefaler, at indstillingen fastholdes, da det vil give den bedst mulige løsning på ekstra vuggestuepladser på den korte bane. Forvaltningen vil efter en evt. vedtagelse gå i dialog med ledelsen i Troldehøj for at løse de praktiske forhold og afsøge mulighederne for legestue i andre rammer.
Forvaltningen anbefaler, at opstart rykkes til 1. januar 2019, så der bliver tid til at indskrive børn, ansætte personale, foretage nødvendige lokalemæssige forandringer og afsøge andre muligheder for legestuefaciliteter.
Det er alle positive overfor.
Forvaltningen anbefaler, at indstillingen fastholdes.
Der er positive høringssvar fra Vester Hornum og Toppedalskolen. Hornum Børnehave har ikke afgivet høringssvar, men de har tidligere udtrykt interesse. Der peges på en bekymring for, at det vil gå ud over dagplejen, og fra Toppedalskolens side de fysiske rammer.
Dagplejen er bekymret for den konkurrencesituation, der vil opstå. De peger på, at det vil påvirke dagplejens drift i negativ retning.
Forvaltningen anbefaler, at der arbejdes henimod oprettelse af Vuggestue i alle skoledistrikter i takt med, at der opstår et behov eller en naturlig mulighed. Forvaltningen tager initiativ til individuelle dialogmøder mellem dagplejerne og skolen i de berørte områder.
Skolerne med LBO er overordnet interesserede i og villige til at påtage sig opgaven. Der stilles en række spørgsmål/forudsætninger op i høringssvarene.
Dagplejens MED og Bestyrelse er bekymrede og ønsker at sikre sig, at forældrene frie valg stadigvæk gælder. Dagplejen peger på, at de ikke tror på, at forældre vil tage imod tilbuddet, da de aktivt har valgt dagplejen. Dagplejen rejser desuden en lang række spørgsmål.
Forvaltningen anbefaler, at der arbejdes videre med at tilbyde gæstepleje i LBO' med vuggestue. Inden opstart afklares de rejste spørgsmål/forudsætninger. Forældrenes frie valg imellem gæstepleje i vuggestuen eller dagplejen fastholdes i det omfang, der er plads i dagplejen i skoledistriktet.
1.1. Minigruppen nedlægges i Børnehuset pr. 31. juli 2019, da det ses som en del af den samlede pakke for at skabe mulighed for en øget vuggestuekapacitet og øget børnehavekapacitet.
1.2. Der etableres obligatorisk MiniSFO 1. april 2019 for skolegruppen fra Aalestrup Børnehus, og forvaltningen går i dialog med skolens ledelse om de fysiske forhold.
1.2.1. Under forudsætning af Byrådets godkendelse af budgetforliget op startes en dialog med Børnehusets ledelse, medarbejdere og bestyrelse om tilbygning til Aalestrup Børnehus indenfor en ramme på 2.200.000 kr., således at der bliver kapacitet til 20 vuggestuebørn og 108 børnehavebørn. Byggeriet forventes planlagt, op startet og ibrugtaget i 2019.
2.1. Dagplejens Hus inddrages pr. 1. januar 2019 til vuggestue med op til 20 børn. Drift og ledelse varetages af Børnehaven Troldehøj. Forvaltningen vil gå i dialog med ledelsen i Troldehøj for at løse de praktiske forhold.
2.2. Forvaltningen vil afsøge mulighederne for legestue i andre rammer i Aars by.
2.3. Der igangsættes en inddragende proces i forhold til en permanent løsning i Aars by.
3.1. Der arbejdes henimod oprettelse af Vuggestue i alle skoledistrikter i takt med, at der opstår et behov eller en naturlig mulighed. Forvaltningen tager initiativ til individuelle dialogmøder mellem dagplejerne og skolen i de berørte områder.
3.2. Der arbejdes videre med at tilbyde gæstepleje i LBO' med vuggestue. Inden opstart afklares de rejste spørgsmål/forudsætninger. Forældrenes frie valg imellem gæstepleje i vuggestuen eller dagplejen fastholdes i det omfang, der er plads i dagplejen i skoledistriktet.
Indstilling 1.1.: Udsættes til yderligere belysning. Genoptages på udvalgets næste møde.
Indstilling 1.2.: Godkendt med bemærkning om at beslutningen kun gælder for 2019.
Indstilling 1.2.1.: Udsættes til yderligere belysning. Genoptages på udvalgets næste møde.
Indstilling 2.1.: Følges ikke.
Indstilling 2.2.: Følges ikke.
Indstilling 2.3.: Godkendt.
Indstilling 3.1.: Følges ikke. Udvalget ønsker fremadrettet at der tages individuelt stilling til oprettelse af vuggestue, når/hvis behovet opstår.
Indstilling 3.2.: Godkendt med bemærkning om at gæsteplejen kan anvises i hele kommunen.
Høringssvar Dagplejen MED.docx
Høringssvar Dagplejen forældrebestyrelsen.docx
Høringssvar Børnehuset Aalestrup.docx
Høringssvar Børnehaven Markvænget bestyrelsen og MED.docx
Høringssvar Børnehaven Bakgården bestyrelsen og MED.docx
Vestrup Skole bestyrelsen og MED.docx
Vester Hornum Skole bestyrelsen.docx
Ullits Skole MED.docx
Høringssvar Aars MED.docx
Høringssvar Aars forældrebestyrelsen.docx
Høringssvar Aalestrup Skole bestyrelsen og MED.docx
Høringssvar Aalestrup MED.docx
Høringssvar Aalestrup forældrebestyrelsen.docx
Høringssvar Vester Hornum Skole MED.docx
Høringssvar Troldehøjen MED.docx
Høringssvar Troldehøjen bestyrelsen.docx
Høringssvar Toppedalskolen bestyrelsen og MED.docx
Høringssvar samlede Aars.docx
Høringssvar samlede vedrørende Dagplejen.docx
Høringssvar samlede børnekapacitet i Aalestrup.docx
Høringssvar Ranum Skole bestyrelsen og MED.docx
Høringssvar Lille Madsens Hus bestyrelsen og MED.docx
Høringssvar Gedsted Skole MED og bestyrelsen.docx
Anmodning om optagelse af punkt på dagsordenen – pasning 0 – 2 år
På baggrund af borgerhenvendelse til Børne- og Familieudvalget har Doris Lauritzen ønsket optaget et punkt på dagsordenen.
"På førstkommende møde vil jeg gerne, at vi får en dialog om dagpleje og vuggestue. Kan og vil vuggestuerne være gæstepleje for dagplejen? Det er selvfølgelig kun en mulighed, hvor der er ledige pladser".
Afhænger af udvalgets beslutning
Sagen er drøftet.
Omdannelse af Børnehaven Kridthuset til aldersintegreret institution
I Løgstør området har der været opslag efter dagplejere, uden at det er lykkedes at tiltrække egnede kandidater trods ihærdig indsats. Der er samtidig en stigende efterspørgsel efter vuggestuepladser i Løgstør, specifikt fra tokulturelle forældre. I Løgstør er der konkret 6 børn på venteliste til vuggestue.
Der har generelt været stigende efterspørgsel efter vuggestuepladser i hele kommunen, og det har i visse dele af kommunen været vanskeligt at tiltrække egnede dagplejere. Forvaltningen har løst pasningsbehovet ved at opnormere efter aftale med lederne, at opnormere eksisterende vuggestuer midlertidigt og permanent i Løgstør (Sneglehuset), Aars (Lille Madsens Hus og Markvænget) og Aalestrup (Børnehuset Aalestrup).
Sneglehuset kan ikke udvides yderligere i Vuggestuekapacitet uden en tilbygning, og forvaltningen har derfor vurderet, at det var en administrativ opgave at løse pasningsopgaven, hvilket kan ske ved også at oprette en vuggestueafdeling i den anden børnehave i Løgstør, Kridthuset. Kridthuset har faldende børnetal i 3-5års alderen, så de kan frigøre en stue, der på sigt har kapacitet til 20 vuggestuebørn. Der er ingen væsentlige udgifter forbundet hermed.
Kridthusets ledelse, personale og bestyrelse er positive overfor at få en vuggestueafdeling.
Forvaltningen er efterfølgende gjort bekendt med, at det er en politisk afgørelse, at ændre en børnehave til en aldersintegreret institution.
at Børnehaven Kridthuset ændres til en aldersintegreret institution fra den 1. november med plads til op til 20 vuggestuebørn.
Godkendt med bemærkning om at der fra 1. november kan laves en vuggestue med op til 12 vuggestuebørn.